**Ημερομηνία: 10/4/2025**

**ΑΝΑΚΟΙΝΩΣΗ**

**Επέκταση Δυνατότητας Υποβολής Αιτήσεων**

**έως την *Τρίτη 15 Απριλίου 2025 και ώρα 15:00*.**

**Πρόσκληση υποβολής αίτησης συμμετοχής σε Εντατικό Πρόγραμμα Μικτής**

**Κινητικότητας (Blended Intensive Program - BIP) στο πλαίσιο δράσεων του Ευρωπαϊκού Πανεπιστημίου EUNICE και του προγράμματος Erasmus+ με τίτλο: “EUNICE Entrepreneurship Laboratory (ELab), University of Catania (UNICT).**

**ΚΑ131: Βραχυχρόνια Κινητικότητα φοιτητριών/τών για σπουδές**

**Σχέδιο: 2023-1-IT02-KA131-HED-000135582-3**

Το Πανεπιστήμιο Πελοποννήσου είναι ένα από τα 10 Ευρωπαϊκά Πανεπιστήμια που συναποτελούν την Ευρωπαϊκή Πανεπιστημιακή Συμμαχία με την επωνυμία «EUNICE - the European University for Customised Education», στο πλαίσιο της πρωτοβουλίας της Ευρωπαϊκής Επιτροπής «EUROPEAN UNIVERSITY» η οποία χρηματοδοτείται από το Πρόγραμμα Erasmus+.

Στο πλαίσιο των δράσεων της Συμμαχίας των Ευρωπαϊκών Πανεπιστημίων EUNICE, το Πανεπιστήμιο της Κατάνιας (University of Catania (UNICT)) στη Σικελία διοργανώνει ένα Εντατικό Πρόγραμμα Μικτής Κινητικότητας – Blended Intensive Programme (BIP) με τίτλο:

«Συμμετοχή στο EUNICE Entrepreneurship Laboratory (E-lab)». Το BIP θα έχει διαδικτυακή και δια ζώσης παρακολούθηση και θα λάβει χώρα από τις 14 Μαρτίου 2025 έως τις 4 Ιουλίου 2025.

Δίνεται, λοιπόν, η δυνατότητα σε **επτά (7)** φοιτητές/τριες όλων των κύκλων σπουδών του Πανεπιστημίου Πελοποννήσου να παρακολουθήσουν το πρόγραμμα αυτό που στοχεύει στην ανάπτυξη δεξιοτήτων, όπως η επίλυση προβλημάτων, η καινοτόμος σκέψη, η αποτελεσματική επικοινωνία και η ομαδική εργασία. Παράλληλα, επικεντρώνεται στην ανάπτυξη της ικανότητας παραγωγής ιδεών και μετατροπής τους σε έργα με επιχειρηματικό δυναμικό. Προσφέρεται η δυνατότητα γνωριμίας και συνεργασίας με φοιτήτριες/τές από όλη την Ευρώπη ενώ η συμμετοχή παρέχει **12 πιστωτικές μονάδες ECTS** που θα καταχωρηθούν στο Παράρτημα Διπλώματος.

**Δικαίωμα συμμετοχής / αίτησης φοιτητριών/των στο BIP “EUNICE (ELab)”** για **μια εβδομάδα δια ζώσης** παρακολούθηση από 30/6 έως 4/7/2025 στο Summer school στην Κατάνια της Ιταλίας έχουν όσες κι όσοι:

* έχουν υποβάλλει αίτηση εγγραφής στο συγκεκριμένο πρόγραμμα μέσω του συνδέσμου: https://forms.office.com/pages/responsepage.aspx?id=yPvuuos8gkORJuhr\_vR s5iCua0NPIL9Oln48aVjtFi5URERLTURHNURMVkowMlo4VTRZTElGRkJ NVS4u&route=shorturl έως τις 10 Μαρτίου 2025 (ανταποκρινόμενες/νοι στη σχετικής ανακοίνωση που αναρτήθηκε στις 24/2/2025, στον ιστότοπο του Πανεπιστημίου Πελοποννήσου με τίτλο: «Συμμετοχή στο EUNICE Entrepreneurship Laboratory (E-lab)»)
* επιλεγούν από το Πανεπιστήμιο της Κατάνιας (University of Catania (UNICT) για τη **διαδικτυακή παρακολούθηση των 12 συναντήσεων, κάθε Παρασκευή (9:00 με 12:00 CET)**
* Ολοκληρώσουν επιτυχώς το διαδικτυακό μέρος του προγράμματος EUNICE Entrepreneurship Laboratory (E-lab)
* κατέχουν επίπεδο γλωσσομάθειας τουλάχιστον Β2 για τη γλώσσα διδασκαλίας του BIP.

**Απαραίτητα Δικαιολογητικά**

* 1. Αίτηση εκδήλωσης ενδιαφέροντος προς το Πανεπιστήμιο Πελοποννήσου

(Διατίθεται σε ηλεκτρονική μορφή στον ίδιο σύνδεσμο με την Ανακοίνωση)

* 1. Πιστοποιητικό αναλυτικής βαθμολογίας (μέσος όρος βαθμολογίας με βάση τα μαθήματα που έχουν εξεταστεί επιτυχώς μέχρι την υποβολή της αίτησης)
  2. Επίπεδο γνώσης της αγγλικής γλώσσας Β2
  3. Βιογραφικό Σημείωμα στα ελληνικά και στα αγγλικά
  4. Φωτοαντίγραφο αστυνομικού δελτίου ταυτότητας ή διαβατηρίου
* Συμπληρωματικά για μετακίνηση Μεταπτυχιακού επιπέδου: Έγγραφο σύμφωνης γνώμης από τον/την Επιστημονικό/η Υπεύθυνο/η του Μεταπτυχιακού Προγράμματος.
* Συμπληρωματικά, για μετακίνηση Διδακτορικού επιπέδου: Έγγραφο σύμφωνης γνώμης από την Τριμελή Επιτροπή.

**Προθεσμία υποβολής**

Η αίτηση εκδήλωσης ενδιαφέροντος προς το Πανεπιστήμιο Πελοποννήσου και τα υπόλοιπα απαιτούμενα δικαιολογητικά θα υποβληθούν μέχρι την **Τρίτη 15 Απριλίου 2025 και ώρα 15:00.**

**Υποβολή Δικαιολογητικών - Πληροφορίες**

Τα δικαιολογητικά υποβάλλονται μόνο μέσω ηλεκτρονικού ταχυδρομείου απευθείας στα Γραφεία Erasmus, ως εξής:

* **Για τους φοιτητές /τριες των Τμημάτων** [Διοίκησης Επιχειρήσεων & Οργανισμών, Λογιστικής & Χρηματοοικονομικής, Γεωπονίας, Επιστήμης & Τεχνολογίας Τροφίμων, Λογοθεραπείας, Επιστήμης Διατροφής & Διαιτολογίας, Ψηφιακών Συστημάτων] Email: [erasmus.kal@go.uop.gr](mailto:erasmus.kal@go.uop.gr) Γραφείο Erasmus (ΚΑΛΑΜΑΤΑ), τηλ. 27210 45171, 45190
* **Για τους φοιτητές/τριες των Τμημάτων** της Σχολής Μηχανικών (Ηλεκτρολόγων Μηχανικών και Μηχανικών Υπολογιστών, Μηχανολόγων Μηχανικών, Πολιτικών Μηχανικών) : Email: [erasmus.pat@uop.gr](mailto:erasmus.pat@uop.gr) Γραφείο Erasmus (ΠΑΤΡΑ) τηλ 2610 369150
* **Λοιπά Τμήματα**: Email: [erasmus@uop.gr](mailto:erasmus@uop.gr) Γραφείο Erasmus (ΝΑΥΠΛΙΟ) τηλ. 27520 70222.

Οι ενδιαφερόμενες/νοι φοιτήτριες/τές πριν την υποβολή της αίτησής τους και για τυχόν απορίες, έχουν τη δυνατότητα να επικοινωνήσουν με την κ. Παρασκευή Χαϊδά, Τμήμα Διεθνών Σχέσεων, στο τηλέφωνο: 2710-230008 ή στο email: [iro@go.uop.gr](mailto:iro@go.uop.gr) και τη Λέκτορα Αρετή Βογοπούλου, μέλος της ομάδας έργου EUNICE του Πανεπιστημίου Πελοποννήσου στο τηλέφωνο: 27210-45274 ή στο email: [a.vogopoulou@uop.gr](mailto:a.vogopoulou@uop.gr)

Μετά την αξιολόγηση, οι επιλεχθείσες φοιτήτριες και οι επιλεχθέντες φοιτητές θα ενημερωθούν με ηλεκτρονικό μήνυμα για τα επόμενα βήματα που θα πρέπει να ακολουθηθούν.

Σε μεταγενέστερο στάδιο οι επιλεχθείσες φοιτήτριες και οι επιλεχθέντες φοιτητές, θα χρειαστεί να υπογράψουν τη Συμφωνία Online Learning Agreement.

# Κριτήρια Επιλογής φοιτητριών/των

H επιλογή των φοιτητών/τριών θα πραγματοποιηθεί βάσει κριτηρίων σύμφωνα με τον νέο Οδηγό Κινητικότητας Erasmus+ του Πανεπιστημίου Πελοποννήσου: [https://erasmus.uop.gr/sites/default/files/Mobility%20regulation%20Erasmus%2B%](https://erasmus.uop.gr/sites/default/files/Mobility%20regulation%20Erasmus%2B%202024.pdf) [202024.pdf](https://erasmus.uop.gr/sites/default/files/Mobility%20regulation%20Erasmus%2B%202024.pdf) Σημειώνεται ότι ο τελικός αριθμός των φοιτητριών/τών που θα λάβουν μέρος στο BIP και θα μετακινηθούν στο Πανεπιστήμιο της Κατάνιας- University of Catania (UNICT) στη Σικελία, θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+. Επίσης, υπογραμμίζεται ότι δικαίωμα μετακίνησης έχουν οι φοιτητές/τριες που θα επιλεγούν και θα ολοκληρώσουν επιτυχώς το διαδικτυακό μέρος του εν λόγω προγράμματος.

Σε περίπτωση που υπάρξουν επιλαχούσες/όντες, αυτοί θα μετακινηθούν επίσης, εφόσον επαρκούν τα κονδύλια που έχουν διατεθεί από τον φορέα χρηματοδότησης (το Ίδρυμα Κρατικών Υποτροφιών – ΙΚΥ, που είναι η Εθνική Μονάδα Συντονισμού του προγράμματος Erasmus για την Ελλάδα).

Τυχόν ενστάσεις θα μπορούν να υποβληθούν μόνο από την/τον υποψήφια/φιο προς το Τμήμα Διεθνών Σχέσεων, ηλεκτρονικά με αποστολή mail στο [iro@go.uop.gr](mailto:iro@go.uop.gr) σε αποκλειστική προθεσμία τριών (3) εργάσιμων ημερών από την κοινοποίηση των αποτελεσμάτων αξιολόγησης. Το Γραφείο θα διαβιβάσει τις ενστάσεις προς αξιολόγηση στην αρμόδια Επιτροπή Ενστάσεων.

# Οικονομική Υποστήριξη (Δράση ΚΑ131, Σχέδιο 2023)

Η δια ζώσης παρακολούθηση του BIP υποστηρίζεται οικονομικά από το Πρόγραμμα Erasmus+ σύμφωνα με τα οριζόμενα στην ιστοσελίδα του ΙΚΥ (https://www.iky.gr/odigos-tou-programmatos/ )

# Περισσότερες σχετικές πληροφορίες παρέχονται:

* + στην ανανεωμένη ιστοσελίδα του Πανεπιστημίου Πελοποννήσου -> Εξωστρέφεια -> EUNICE European University ([https://www.uop.gr/news/symmetohi-sto-](https://www.uop.gr/news/symmetohi-sto-eunice-entrepreneurship-laboratory-e-lab) [eunice-entrepreneurship-laboratory-e-lab](https://www.uop.gr/news/symmetohi-sto-eunice-entrepreneurship-laboratory-e-lab))
  + στην **ανανεωμένη ιστοσελίδα Erasmus+ του Πανεπιστημίου Πελοποννήσου**: <https://erasmus.uop.gr/index.php> και [https://erasmus.uop.gr/student-with](https://erasmus.uop.gr/student-with-disabilities)- [disabilities,](https://erasmus.uop.gr/student-with-disabilities)
  + **στην ιστοσελίδα του Ευρωπαϊκού Πανεπιστημίου EUNICE**:

[https://eunice-](https://eunice-university.eu/course/entrepreneurship-lab-2025/) [university.eu/course/entrepreneurship-lab-2025/](https://eunice-university.eu/course/entrepreneurship-lab-2025/)

# Συνημμένο αρχείο με την ανακοίνωση:

Αίτηση εκδήλωσης ενδιαφέροντος (*έγγραφο MS Word*)